এই বিজ্ঞানের আগমনে দীর্ঘদিনের অভিজ্ঞ রসায়নবিদরা পর্যন্ত চিন্তার মধ্যে পড়ে যান। তাদের মতে, কেমিস্ট্রি তাও আবার ‘গ্রীন কেমিস্ট্রি’- এ কেমন কথা। এ আবার কেমন বিজ্ঞান। আমরা দীর্ঘদিন যাবৎ শিল্পবর্জ্য রিসাইক্লিং-এর কথা শুনেছি। কিন্তু এই রিসাইক্লিংয়ের পর শেষপর্যন্ত একটা বর্জ্য থেকেই যেত। অথচ গ্রীন কেমিস্ট্রির আগমনে বর্জ্য বলতে আর কিছুই থাকবে না। ম্যানুফ্যাকচারিং প্লান্ট থেকে যেসব বর্জ্যরে সৃষ্টি হবে এগুলোকে বিশেষ প্রক্রিয়ায় সংগ্রহ করে নিষ্কাশন করে মানুষের উপকারী কোনও পদার্থে পরিণত করা হবে। গ্রীন কেমিস্ট্রি ও ন্যানোটেকনোলজির সহায়তায় এসব শিল্পবর্জ্যকে বিশিষ্ট করে কিংবা প্রত্যেকটা আলাদা করে অত্যন্ত কার্যকর কোনও বস্তুর সৃষ্টি করা হবে। এ সময় এমন কৌশলে এসব শিল্পবর্জ্যকে পরিশ্রুত করা হবে কিংবা পরিবর্তিত করা হবে যা রূপান্তরিত হওয়ার সময় উচ্চ চাপ, তাপ ও বিক্রিয়ার সৃষ্টি হবে না। কিংবা পরিবেশ দূষণ ঘটার মতো পরিস্থিতিরও সৃষ্টি করবে না। ওরিগন ইউনিভার্সিটির রসায়নের সহযোগী অধ্যাপক এবং মেটারিয়েল সায়েন্স ইনস্টিটিউটের পরিচালক জেমস হাচিসনের মতো রসায়নবিদরা একথা বলছেন।